**IOGT Region Sør-Norge **

**STYREMØTE 14. 05. 2022 kl.11.00-12.30**

**Møtet ble holdt på Gon ved Larvik.**

**Til stede: Tor Arne Walskaar, Trond Aasland, Berit Langseid, Per Skaugset, Svein Olsbu,**

Meldt forfall: Helmer Nilsen, Svein Børge Haugberg. Ikke til stede: Inger Helene Berg, (1. varamedlem), Tor Hermansen, (2. varamedlem).

RegionkonsulentLise Holm var opptatt med praktiske forberedelser til årsmøtet samme dag.

**Sak 36. Formålet med møtet**

Styreleder Tor Arne Walskaarønsket velkommen. Det viktigste formålet med møtet var å forberede årsmøtet i regionen som skulle holdes samme sted samme dag.

**37. Møteleder og referent**

**Vedtak:** Tor Arne Walskaar ble bedt om å være møteleder. Trond Aasland ble bedt om å føre protokollen.

**38. Forberedelser til årsmøtet 2022**

**A Representanter**

Styret gjennomgikk oversikten over påmeldte representanter til årsmøtet og holdt dette opp mot registrerte medlemmer i områdene ved årsskiftet 2021/22.

Styret innstiller på å godkjenne 18 delegater, fordelt slik: Agder: 2, Blefjell: 2, Vestfold: 9, Søndre Buskerud: 3. Grenland: 2. I tillegg er påmeldt 6 representanter for styret. Andre fremmøtte er velkommen til å være med på årsmøtet. I alt vil ca 35 personer være til stede.

**B Konstituering**

Styret foreslår Tor Arne Walskaar som ordstyrer og Trond Aasland som referent i årsmøtet. Årsmøtet skal også oppnevne to protokollunderskrivere. Forslag fremmes under årsmøtet.

**C Forslag til årsmøtet**

Det var innkommet tre forslag til årsmøtet, angående annonsering, verving og nettsidene.

Fra Roar Olsen forelå: ang. IOGT Region Sør sin nettside:

Fjerne alle bilder unntatt av lederen og av vår nåværende regionkonsulent.. Styremedlemmers navn kan stå. Deretter; HVA VI GJØR I REGIONEN. Prosjektene våre og muligheter til å delta i disse. DET ER DET VIKTIGSTE BUDSKAPET PÅ DENNE HJEMMESIDEN! Og hvordan den som søker lett kan klikke seg videre for spørsmål eller ønske om å delta. Og: DET BØR FØLGES OPP PÅ FØRSTE SIDE MED HVORDAN KAN JEG BLI MEDSPILLER ELLER MEDLEM?

*Innstilling: Styret går inn for å følge opp dette.*

Fra Roar Olsen forelå ang Hvit Jul og Frivilig.no

ANNONSER PÅ "FRIVILLIG .NO, OM AT VI ØNSKER DELTAKELSE TIL VÅRE STANDS FOR "HVIT JUL"

*Innstilling: Styret går inn for å følge opp dette.*

Fra Roar Olsen forelå: Jeg foreslår at regionstyret vårt vurderer å frikjøpe Anette Hasle for et engasjement på 14 dager i desember.

*Innstilling: Styret går inn for å vurdere dette.*

**D Uttalelser fra årsmøtet**

Til årsmøtet var utarbeidet forslag til to uttalelser; en om solidaritet med Ukraina og en om merking av alkoholholdige varer.

Innstilling: Begge uttalelsene legges fram og behandles i årsmøtet.

**E Budsjett 2022**

Økonomileder gjennomgikk utkast til budsjett. Hun pekte på at noen poster er usikre og trenger oppfølging.

Styret foreslår at budsjettet legges fram for årsmøtet som retningsgivende og at styret pålegges å følge opp i etterkant av årsmøtet.

**F Valgkomiteens innstilling**

Innstillingen fra valgkomiteen foreligger og kan legges fram i årsmøtet. Det fremkommer at Svein Børge Haugberg og varamedlemmene ikke stiller til gjenvalg. Årsmøtet skal også velge revisorer.

**G Tidsplan for årsmøtet**

Årsmøtet vil følge den foreslåtte tidsplanen, men med nødvendige tilpasninger for servering av lunsj og bespisning seinere på dagen. Avslutning av arrangementet; ca kl 18.30.

**39. Økonomi – regnskap 2021**

*A Gjennomgang av regnskapet*

Økonomileder gjennomgikk regnskapet, slik det foreligger per 14.5.-22. Regnskapet er ennå ikke helt ferdigstilt, men det vil fremkomme et underskudd. Styret ber økonomileder om å følge opp de utgifts- og inntektspostene som ikke er avklart.

Styret vil i tillegg søke om å få refundert 50 prosent av administrasjonstilskuddet som er innbetalt til IOGT i Norge for 2021. Dette begrunnes med at regionkonsulenten brukte en større del av arbeidstida til å utvikle URO-prosjektet, som på et seinere tidspunkt ble omgjort fra et regionalt til et nasjonalt prosjekt.

*B Avklaringer om kostnadsdeling 2022*

Økonomileder har mottatt bekreftelse fra IOGT i Norge på en lik deling av kostnadene (50/50), med refusjon av lønnsutlegg. Dette tas hensyn til i budsjettet for 2022.

*C Oppfølging av områder/avdelinger*

Basert på budsjettet for 2022 sendes det brev til områder og avdelinger om å yte tilskudd til regionen i tråd med den treårige avtalen som er inngått.

*D Innstilling til årsmøtet*

Styret ber økonomileder om å gi en muntlig redegjørelse i årsmøtet. Årsmøtet bes ta gjennomgangen til orientering og pålegge styret å ferdigstille regnskapet. Underskuddet som fremkommer foreslås dekket fra annen egenkapital.

**40 Avtale mellom IOGT i Norge og regionene**

Styret drøftet avtaleutkastet som styreleder mottok i forkant av et nylig holdt fellesmøte mellom IOGTs ledelse (sentralstyret) og regionlederne. I det møtet, hvor styrelder og økonomileder i regionen var med, ble saken utsatt.

Regionstyret bemerket at ved endringer i avtaler mellom sentralleddet og regionene er det bedre å invitere regionene til å delta fra starten av prosessen enn å forelegge et utkast som er laget av den andre avtaleparten.

Vedtak: Styret ber leder og økonomileder om å følge opp. Styret gjennomgikk det foreliggende utkastet som vi ikke kan slutte oss til. Vi ønsker at regionstyrets rolle skal fremkomme tydeligere og ønsker også andre endringer i roller og ansvar.

**41 Tilskudd til annonsering – samarbeid med IOGT i Vestfold**

Saken har vært til behandling i tidligere styremøter. Også IOGT i Norge deltar nå i samarbeidet. IOGT i Vestfold ber nå om et konkret beløp som tilskudd til prosjektet.

Vedtak: Regionstyret bevilger 20.000 kroner som tilskudd til området Vestfold til formålet. Beløpet dekkes av Grasrot-midlene. I tillegg gis tilsagn om 5.000 kroner fra IOGT i Norge.

Notodden 15.5. 2022

***Trond Aasland/referent***